E L Ő T E R J E S Z T É S

**Gazdasági és Városstratégiai Bizottság 2018. október 15-i ülésére**

**Javaslat a Székesegyház előtt leszerelt kandeláber elhelyezéséről**

A Székesegyház előtti tér egyházi beruházásban történő felújítása során az Önkormányzat által kiépíttetett kandeláber nem került visszahelyezésre. A Városüzemeltetési Osztály korábbi javaslata alapján a mészkő talapzaton lévő kovácsoltvas jellegű négyágú, korhű stílusú kandeláber a Múzeum parkban került volna elhelyezésre. A javaslatot a Gazdasági és Városstratégiai Bizottság 391/2017. (XII.11.) GVB számú határozatával elfogadta, és a „Városfejlesztési Alap” 2017. évi előirányzatának terhére bruttó 1 millió forintot biztosított az áthelyezés költségeire.

A Múzeum időközben jelezte, hogy a kandeláber akadályozná a parkban tartandó rendezvények megtartását, a színpad illetve a nézőtér elhelyezését, ezért új helyszínt kellett keresni.

A Városüzemeltetési Osztály - a mellékelt helyszínrajz szerint - a kandeláber új helyének a Szalézi téri parkot javasolja. A parkban jelenleg nincs közvilágítás. Új köztéri szobor is elhelyezésre kerül, így vagyonvédelmi és közbiztonsági okok miatt is előnyös.

Kérem a Tisztelt Bizottságot, hogy az előterjesztést megtárgyalni, és a javaslatot elfogadni szíveskedjék.

**Szombathely, 2018. október „ ”**

 **/: Illés Károly :/**

 **alpolgármester**

**HATÁROZATI JAVASLAT**

**………/2017. (X.15.) GVB. számú határozat**

A Gazdasági és Városstratégiai Bizottság a Székesegyház előtt leszerelt kandeláber elhelyezéséről szóló javaslatot megtárgyalta, és egyetért a kandeláber Szalézi téri parkban történő elhelyezésével.

**Felelős:** Illés Károly alpolgármester

Dr. Károlyi Ákos jegyző

/A végrehajtás előkészítéséért:

Lakézi Gábor a Városüzemeltetési Osztály vezetője

 Stéger Gábor Közgazdasági és Adó Osztály vezetője/

**Határidő:** 2018. november

****